Венесуела аҿагыларатә массатә акциақәа ирылагеит ажьырныҳәа 21 рзы. Гуаидо атәылаа аамҭалатәи ахадас ҳәа ихы рылеиҳәеит. Урыстәыла Мадуро Венесуела азакәантә хада ҳәа дырԥхьаӡоит. Аҿагыларатә акциақәа цонаҵы ирбаандаҩуп 791-ҩык ауаа, иҭахахьеит 29-ҩык.
Урыстәыла ахада Владимир Путин Венесуела ахада Николас Мадуро ҭелла даниацәажәоз иазгәеиҭеит Венесуела азиншьаҭа змоу аиҳабыра адгылара шииҭо атәы.
Венесуела имҩаԥысуа ахҭысқәа Аԥсны Ахьыԥшымра азхаҵара анырра анаҭар алшома, абри атәы арадио Sputnik Аԥсны аефир аҿы еиҭеиҳәеит аполитолог Беслан Ҳагба.
Москва иазгәанаҭеит Венесуела азакәантә хада адгылара шинаҭо, атәылақәа рыҩба рыбжьара аусеицура ԥхьаҟагьы ишарҿиало.
Венесуелатәи ахҭысқәа инарымаданы Вашингтон иҟанаҵаз аҳәамҭа иаартны аҳәынҭқарратә мчра ахҳәарахьы ааԥхьароуп ҳәа азгәарҭеит Аԥсны адәныҟатәи аусқәа рминистрраҿы.
ЕАШ ахада Дональд Трамп Венесуела аоппозициатә парламент аиҳабы Хуан Гуаидо атәыла аамҭалатәи ахада ҳәа дазхеиҵеит.
Венесуела аоппозициатә парламент адепутат Хосе Оливарес аҳәамҭа ҟаиҵеит Катиа араион аҿы имҩаԥысуаз амитингқәа раан аӡәы дҭахеит ҳәа. Амассатә-информациатә хархәагақәа рҿы ирҳәоит ҩыџьа шьуп, ҩыџьа хәуп ҳәа.
Каракас ақалақь Котис араион аҿы ашьыжьшараз аруаа ргәыԥк атәыла амчрақәа ирҿагыланы иқәгылеит. Дара ааныркылеит.
Аруаа рыхьӡала аҳәамҭа ҟаиҵеит уаанӡа Венесуелатәи абахҭаҟынтәи абналара зылшаз, боливариантәи агвардиа алеитенант еиҳабы Хосе Идальго. Абри атәы аанацҳауеит аканал NTN24.
ЕАА мап ацәнакит Николас Мадуро Венесуела изинмчра азхаҵара. Абри инамаданы Венесуела иҟоу Урыстәыла Ацҳаражәҳәаҩ "ЕАА иаруадаҩуеит атәылаҿ аполитикатә ҭагылазаашьа аӡбра" ҳәа азгәеиҭеит.